Politiet har et signalement af manden.

Det er formentligt de færreste, der frygter at blive ramt af en bil, mens de ligger og får deres nattesøvn. Ikke desto mindre er der måske god grund til ikke at sove alt for tungt. For Nordjyllands Politi er ikke bare blevet kaldt ud til ét tilfælde, hvor en bilist er kørt ind i et hus inden for de seneste dage. De er nemlig blevet kaldt ud til to. TV2 Nord skrev søndag om et uheld, hvor en Audi buldrede igennem en 80-årigs hjem. Allerede natten til fredag klokken lidt over 2 var den gal. Her kørte en mand nemlig ind i en husmur på Søndergade i den lille by Gedsted. Manden kom kørende i en VW Bora, der har været afmeldt i flere år. Efter uheldet valgte han at flygte fra stedet. Det oplyser Jesper Konttorp-Fredsgaard, der er politiassistent i Hobro, inden han fortæller, at politiet er ved at efterforske sagen og finde frem til føreren af bilen. Politiet har følgende signalement af manden. Ingen personer er kommet til skade i de to uheld.